|  |
| --- |
|  |
| **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

KLASA: 024-01/25-01/26

URBROJ: 2170-30-25-1

Omišalj, 24. veljače 2025.

**PREDMET: Savjetovanje sa zainteresiranom javnošću o Nacrtu odluke o dopunama Odluke o sufinanciranju troškova obrazovanja**

 Općinsko vijeće Općine Omišalj na sjednici održanoj dana 6. prosinca 2023. godine donijelo je Odluku o sufinanciranju troškova obrazovanja („Službene novine Primorsko-goranske županije“ broj 45/23).

 Nacrtom ove odluke utvrđuje se pravo na sufinanciranje školarine, osim za osnovnu školu, i za srednju školu.

 Temeljem članka 11. Zakona o pravu na pristup informacijama („Narodne novine“ broj 25/13, 85/15 i 69/22) jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba. Na taj se način želi upoznati javnost s predloženim Nacrtom odluke i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

 **Svoje prijedloge vezane uz Nacrt odluke možete podnijeti putem Obrasca za savjetovanje dostupnog na ovoj stranici. Popunjen obrazac šalje se putem e-maila na adresu:** **nina.kovac@omisalj.hr****.**

 **Savjetovanje o nacrtu Prijedloga odluke otvoreno je do 26. ožujka 2025. godine.**

 Po završetku Savjetovanja svi pristigli prijedlozi bit će pregledani i razmotreni, sastavit će se Izvješće o prihvaćenim i neprihvaćenim prijedlozima, kao i razlozima neprihvaćanja, i to Izvješće bit će objavljeno na ovoj stranici.

Općina Omišalj

**- nacrt -**

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 36/09, 125/08, 36/09, 150/11, 19/13 - službeni pročišćeni tekst, 144/12, 137/15 - službeni pročišćeni tekst, 123/17, 98/19 i 144/20) i članka 33. Statuta Općine Omišalj („Službene novine Primorsko-goranske županije“ broj 5/21), Općinsko vijeće Općine Omišalj na \_\_. sjednici održanoj \_\_\_\_\_\_\_\_\_\_\_ 2025. godine, donijelo je

**ODLUKU**

**o dopunama Odluke o sufinanciranju troškova obrazovanja**

**Članak 1.**

U Odluci o sufinanciranju troškova obrazovanja („Službene novine Primorsko-goranske županije“ broj 45/23, dalje u tekstu: Odluka) u članku 2. stavku 1. podstavku 1. iza riječi „školu“ dodaju se riječi „i srednju školu“.

**Članak 2.**

U članku 3. stavku 1. Odluke iza riječi „osnovnu“ dodaju se riječi „i srednju“.

**Članak 3.**

Ova Odluka stupa na snagu osmog dana od dana objave u „Službenim novinama Primorsko-goranske županije“.

**OPĆINSKO VIJEĆE OPĆINE OMIŠALJ**

**Predsjednica**

**Dunja Mihelec**